Държавен вестник, бр. 70, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  70
(3) Лицето по ал. 1 не се включва в слу-
жебния регистър, докато Изпълнителната 
агенция „Медицински надзор“ не получи 
потвърждение от съответните компетентни 
институции за автентичността на докумен-
тите по ал. 2.“
§ 5. Член 8 се изменя така:
„Чл. 8. (1) Изпълнителната агенция „Ме-
дицински надзор“ временно изключва лице 
от служебния регистър в следните случаи:
1. при промяна в здравословното състояние 
на лицето, водеща до временна невъзможност 
за осъществяване на трансплантацията, за 
което лечебното заведение по чл. 5, ал. 1 
или чл. 7 своевременно уведомява лицето 
и Изпълнителната агенция „Медицински 
надзор“;
2. при липса на актуализация на медицин-
ските данни в регистъра в срока по чл. 5, ал. 2.
(2) В случаите по ал. 1, т. 2 Изпълнителна-
та агенция „Медицински надзор“ уведомява 
лицето и лечебното заведение по чл. 5, ал. 1 
или чл. 7, че не е постъпила актуализация 
на данните, като указва едномесечен срок, 
в който следва да се представи уведомление 
за актуализация. След изтичане на срока 
лицето временно се изключва от регистъра. 
За временното изключване се уведомяват 
лечебното заведение и лицето.
(3) Лицето се включва отново в служебния 
регистър на Изпълнителната агенция „Меди-
цински надзор“ в следните случаи:
1. при отпадане на обстоятелствата по 
ал. 1, т. 1, за което лечебното заведение по 
чл. 5, ал. 1 или чл. 7 писмено уведомява 
лицето и Изпълнителната агенция „Меди-
цински надзор“;
2. при постъпване в Изпълнителната аген-
ция „Медицински надзор“ на актуализация 
на медицинските данни.“
§ 6. В чл. 9, ал. 6 думите „до Изпълнител-
ната агенция „Медицински надзор“ се заменят 
с „по чл. 5, ал. 1 или чл. 7 до Изпълнителната 
агенция „Медицински надзор“ и решение на 
комисията по чл. 4а“.
§ 7. В глава трета се създава чл. 9а:
„Чл. 9а. (1) Със заповед на изпълнител-
ния директор на Изпълнителната агенция 
„Медицински надзор“ се създават експертни 
комисии по органни трансплантации, които 
извършват оценката и предлагат подредбата и 
подбора на конкретни реципиенти на орган, 
осигурен от човешки труп.
(2) При определянето на състава на ко-
мисиите се посочват и резервни членове, 
които да вземат участие в работата им при 
невъзможност от страна на титуляря. 
(3) В заседанията на комисиите по ал. 1 
участва и представител на национално пред-
ставена пациентска организация.
(4) Правилата за работа на експертните 
комисии се определят със заповед на из-
пълнителния директор на Изпълнителната 
агенция „Медицински надзор“.“
§ 8. В чл. 10 ал. 1 се изменя така: 
„(1) Подборът на конкретни реципиен-
ти на орган, осигурен от човешки труп за 
трансплантация, предложен от съответната 
експертна комисия по чл. 9а, се утвърждава от 
изпълнителния директор на Изпълнителната 
агенция „Медицински надзор“.“
§ 9. Член 11 се изменя така:
„Чл. 11. (1) След определяне на списъка 
от конкретни реципиенти Изпълнителната 
агенция „Медицински надзор“ уведомява ле-
чебното заведение по чл. 5, ал. 1, а когато то 
е променено – лечебното заведение по чл. 7, 
за наличието на подходящ орган за трансплан-
тация, последователно за всеки потенциален 
реципиент съобразно подредбата, предложена 
от експертната комисия и утвърдена от из-
пълнителния директор на Изпълнителната 
агенция „Медицински надзор“.
(2) Лечебното заведение приема или отказ-
ва извършването на трансплантация в срок 
до 4 часа, като уведомява за това Изпълни-
телната агенция „Медицински надзор“ по 
телефон, факс, електронна поща или друго 
телекомуникационно средство, като посочва 
и мотивите за отказ.
(3) Изпълнителната агенция „Медицински 
надзор“ разпределя осигурения орган към 
лечебното заведение, което потвърди извър­
шването на трансплантацията. 
(4) При отказ Изпълнителната агенция 
„Медицински надзор“ предлага органа за при-
саждане на следващия подходящ реципиент 
по същия ред.
(5) При отказ от извършване на трансплан-
тацията на съответния орган Изпълнителната 
агенция „Медицински надзор“ може да го 
предостави за други лечебни, диагностични 
и научно-медицински цели по реда на наред-
бата по чл. 7 от Закона за трансплантация на 
органи, тъкани и клетки или трансплантация 
извън Република България.“
§ 10. В приложение № 1 към чл. 5, ал. 3 
и чл. 10, ал. 2 се правят следните изменения 
и допълнения:
1. Раздел II се изменя така:
„II. HLA -A,-B,-DRB1,-DQB1 съвместимост:
• HLA-DRВ1 > [HLA-A=HLA-B].
• HLA-DQВ1.
• HLA-DRВ1 алелна съвместимост.
• Редки алели и хаплотипи.
• Оценката за този параметър се извър­
шва от лаборатория по тъканна съвместимост 
съгласно приложимите стандарти.
• При пациенти с повишен имуноло-
гичен риск се вземат в съображение и други 
HLA локуси.“